Rhyfel Yom Kippur

Ymladdwyd Rhyfel Yom Kippur (Hebraeg:  הכיפורים,  Milkhemet Yom HaKipurim), hefyd Rhyfel Mis Hydref (Arabeg: حرب أكتوبر,  ħarb October) rhwng 6 Hydref a 26 Hydref 1973, rhwng Israel a chynghrair o wladwriaethau Arabaidd, yn bennaf yr Aifft, Syria ac Irac.

Dechreuodd y rhyfel pan ymosododd yr Aifft yn Sinai a Syria ar Ucheldiroedd Golan ar Yom Kippur, un o ddyddiau gŵyl pwysicaf Iddewiaeth. Roedd y tiriogaethau hyn wedi bod ym meddiant Israel ers y Rhyfel Chwe Diwrnod yn 1967.

Nid oedd Israel yn barod am yr ymosodiad, ac yn ystod y 48 awr gyntaf, meddiannwyd tiriogaethau sylweddol gan y byddinoedd Arabaidd, gyda'r Syriaid yn meddiannu Ucheldiroedd Golan a'r Aifft yn meddiannu rhan helaeth o Sinai. O'r cyfnod yma ymlaen, dechreuodd Israel eu gwthio yn ôl ac erbyn yr ail wythnos, roedd y Syriaid wedi eu gyrru o Ucheldiroedd Golan. Yn Sinai, croesodd byddin Israelaidd Gamlas Suez. Daeth y rhyfel i ben pan drefnodd y Cenhedloedd Unedig gadoediad.

Esgorodd buddugoliaeth Israel yn y Rhyfel ar Gynllun Alon - cynllun brys a ddiwygiwyd sawl gwaith wedyn ar beth i wneud gyda'r tiroedd newydd a'r boblogaeth Arabaidd a feddiannwyd gan Israel. Mae'r Cynllun wedi ei beirniadu sawl gwaith ers hynny, er bod sawl elfen ohoni wedi dod yn sail ar gyfer polisi ad hoc Israel at diroedd y Palesteiniaid.

bawd|500px|dim|Y rhyfel yn Sinai
bawd|500px|dim|Y rhyfel ar Ucheldiroedd Golan

Categori:1973
Categori:Gwrthdaro Arabaidd-Israelaidd
Categori:Hanes yr Aifft
Categori:Hanes Gwlad Iorddonen
Categori:Hanes Israel
Categori:Hanes Palesteina
Categori:Hanes Syria
Yom Kippur
Yom Kippur
Yom Kippur
Yom Kippur
Yom Kippur
Yom Kippur